El País Valencià ja està en temperatures sota zero - La Veu del País Valencià\nDimarts, 17 de gener de 2017 a les 10:00h\nEl País Valencià ja està en temperatures sota zero\nLes comarques del Nord, les primeres on es desploma el mercuri. Alerta per fred, vent i fenòmens costaners\nFred, Ona Polar\nL'onada de fred polar i siberià ha arribat al País Valencià, on aquest dimarts poden baixar les temperatures fins a sis graus i està, a més, en avís per fenòmens costaners i vent, segons la predicció d’Aemet.\nAixí, aquesta nit el mercuri s’ha desplomant en les comarques del Nord fins als -2,3ºC en Fredes, els -0,7ºC a Castellfort, i els -0,1ºC a Vilafranca. Aquest dimarts les temperatures es preveuen que seran significativament baixes a l'interior de la meitat nord on poden baixar fins als -6ºC a Morella, els -5ºC a Requena, els -3ºC a Ontinyent o els -1ºC a Alcoi.\nA més, aquesta jornada es registraran ratxes molt fortes de vent, especialment en el nord-oest a l'interior i nord de Castelló al matí i en la resta, component oest fluix a moderat.\nTal vegada, la cara més greu del temporal són les gelades que poden rematar la pèrdua de collites que ja es va produir durant les intenses pluges de desembre. Les previsions pronostiquen gelades generalitzades a la majoria de comarques i en algunes zones es podrien produir danys als cultius.\nLes hortalisses de temporada com les carxofes, enciams, coliflor, escaroles o espinacs, així com les explotacions citrícoles, són cultius molt sensibles a les gelades i, per tant, poden patir greus danys.\nElls llauradors, de nou, a mirar el cel.\n1095 lectures Comenta-ho Envia


Sueca impulsa el desenvolupament del Programa de Tecnificació de Pilota Valenciana – RiberaTV\nSueca impulsa el desenvolupament del Programa de Tecnificació de Pilota Valenciana\nPer Ribera Televisió el 23 novembre, 2016 No Comment\nSueca, 23/11/2016.L’Ajuntament de Sueca ha subscrit un conveni amb el Club de Pilota Valenciana Xúquer per tal de portar endavant un projecte singular d’iniciació tecnico-esportiva de pilota valenciana.\nL’objecte del conveni de col·laboració entre ambdós és establir un marc de col·laboració esportiva, tècnica, pedagògica i de formació per convertir la ciutat en un referent i seu del Programa de Tecnificació de Pilota Valenciana. L’acord pretén, en línies generals, estructurar l’actuació esportiva que ve desenvolupant-se amb els i les joves del municipi, a través d’activitats bé competitives, bé recreatives, però sempre formatives, per donar l’oportunitat de conéixer la pilota en tots els àmbits possibles i amb un marcat caràcter integrador.\nL’acord signat consta de dos fases: una primera fase d’elaboració i posada en marxa del projecte de tecnificació esportiva, amb personal especialitzat i instal·lacions específiques; i una segona part de seguiment del programa i compliment dels objectius establerts.\nEl conveni estableix que el club vetlle pel correcte desenvolupament del programa. A més a més, el CPV Xúquer assumirà la dedicació als alumnes en edat escolar (esport escolar), en categoria absoluta (federativa) i especial (sense discriminació) i serà el responsable de l’organització de campionats interns o externs a les diferents modalitats i categories, i de la participació en competicions federades. A banda, haurà de garantir la creació d’un grup esportiu sòlid que aconseguisca una continuïtat de la pràctica d’este esport, fora dels circuits de competició.\nPel que fa al consistori, el regidor d’Esports, Vicent Baldoví, ha explicat que este es compromet a cedir les instal·lacions esportives municipals específiques, El Poblet de la Pilota de l’IES Joan Fuster, el Trinquet Municipal Eusebio i els frontons de l’Estadi Municipal Antonio Puchades, en un horari determinat, per al seu aprofitament en el programa. El consistori assumirà també les despeses de l’execució de la primera fase mentre que el cost i seguiment de la segona correspondrà al CPV Xúquer. Baldoví ha assegurat que este conveni contribuirà, sens dubte, a incentivar l’activitat esportiva al nostre poble en les distintes modalitats de la pilota valenciana, “l’esport autòcton dels valencians”.\nPer la seua banda, Bernat Nerbón, en representació del CPV Xúquer, ha assegurat que este acord donarà una major possibilitat de desenvolupament al projecte democratitzador del Club que pretén dignificar i normalitzar el joc de la pilota. En eixe sentit, ha apuntat “este conveni ajudarà a resoldre les dificultats pel que fa al material, als recursos humans, etc. i estem segurs que serà un punt d’inflexió de la pilota a Sueca que ens ajudarà a créixer en este esport”.\nSueca impulsa el desenvolupament del Programa de Tecnificació de Pilota Valenciana added by Ribera Televisió on 23 novembre, 2016


Modern loft amb balcó a lloguer al barri Gòtic, centre de Barcelona\nLoft de lloguer a prop del centre de la ciutat al carrer de Petrilxol\nEspectacular apartament amb balcó de lloguer al centre de Barcelona, al barri Gòtic. Ubicat a la primera planta d’un edifici a poques passes de la icònica plaça de Catalunya. L’habitatge es compon d’una zona de dia confortable i acollidora, amb cuina equipada i saló menjador amb ampli sofà.\nA la zona de nit trobem un llit doble i un modern lavabo complet. Els dos ambients estan dividits per una cortina d’estil panell japonès. L’apartament compta, a més, amb dos amplis finestrals que donen accés a un agradable balcó. Compta amb aire condicionat, calefacció, televisor i wifi.\nLa Ciutat Vella, a més de ser un dels llocs més acollidors de Barcelona, és un veritable aparador arquitectònic. És molt probable que al fer una visita al barri Gòtic, decideixis establir la teva llar aquí. A més del seu ambient bohemi i la seva oferta cultural, aquí es troba la major densitat d’oferta gastronòmica, amb infinitat de restaurants, bars i originals botigues.\nAquesta zona és un perfecte maridatge entre antic i modern, amb una atmosfera especial, aquí trobaràs una impressionant catedral del segle XIII i moltíssimes coses a veure i fer.\nEl barri Gòtic es troba a la part antiga de Barcelona. Des d’aquí podreu arribar a qualsevol altra zona de la ciutat gràcies a l’eficient i econòmic transport públic.\nDisponible a la 12.12.2022\n3 a 5 mesos: 696€+IVA\n2 habitacions - 88m2\n3 habitacions - 73m2


LA #CUINA AL\nEl nostre equip, atent i disposat a oferir a cada client allò que busca, trobant l’excel·lència tant en producte com en servei per tal que l’estada al nostre local sigui una experiència immillorable.\nADAPTEM LA #CUINA\nAL NOSTRE CLIENT\nEl nostre equip, atent i disposat a oferir a cada client allò que busca, busca l’excel·lència tant en producte com en servei per tal que l’estada al nostre local sigui una experiència immillorable.\nELS NOSTRES #ESPAIS\nEspai tranquil per a fer el cafè, esmorzar al matí, conversar, llegir el diari…\nÉs la nostre petita zona de barra, la zona més informal. Amb tamborets i taules altes tant pels que volen fer un cafè ràpid com per aquells que s’hi volen quedar una estona.\nLa nostre sala, habilitada per a uns 50 comensals, es divideix en diferents espais marcats per una decoració elegant, natural i atemporal. Perfecte per gaudir de cada una de les nostres ofertes gastronòmiques, ja sigui un àpat, un esmorzar o unes tapetes. Vine a viure l’experiència The Main en grup, en parella o individualment!\nEL NOSTRE #CELLER\nLligat amb la nostra oferta disposem d’una variada carta de vins, amb vins de qualitat i de proximitat perfecte per a tots els gustos i propostes gastronòmiques.\nVine a gaudir d’un cafè a mig matí, una tarda amb amics, d’un còctel al capvespre o vine a sopar a la fresca envoltat de l’ambient màgic que hem sabut crear a la terrassa del The Main. Un espai singular en un lloc especial que no et deixarà indiferent!


per aquelles i aquells que NO haveu pogut acudir avui a la reunió, us fem un resum aquí.\nHem començat amb un recordatori dels avantatges de fer-vos socis de l’AFA. Entre d’altres, ajudar amb les festes (com la propera de la Castanyada), poder accedir a extraescolars només per socis, tenir preus especials a les extraescolars, comprar material per l’escola (com els 2 ventiladors que teníem a la reunió), etc.\nCom ens fem socis/es?\nOmpliu i signeu aquest full d’inscripció i ens l’entregueu al despatx o a la bústia de l’AFA ajuntament amb el:\nInclús si ja sou socis de l’any passat, teniu que tornar a omplir el formulari i pagar la quota de nou. Aleshores només teniu que passar amb el carnet pel despatx de l’AFA per posar el segell al carnet.\nSeguim amb les extraescolars de l’any passat i afegim de noves. Totes les extraescolars excepte Karate, Teatre de primària i Piscina es realitzen a dins de l’escola un cop acaben les classes:\nPer infantil i primària:\nAnglès – NOU! Opció grup conjunt P3, P4 i P5 (reduïm mínim perquè surti grup a 6 alumnes) i ampliem el curs fins dijous 4 de juny per coincidir amb la jornada intensiva de l’escola.\nBall – Aquest curs pujarem la tècnica/nivell del ball de les/els alumnes grans.\nJocs i esport – Opció d’obrir horari Dilluns.\nPiscina – NOU! Monitoratge a vestuari a l’inici i durant l’activitat. Les/els familiars ja no hauran d’entrar durant la classe, tan sols al final per dutxa i recollida. Els/les familiars d’infantil que ho desitgin, podran entrar a l’inici al vestuari també. S’ofereix a part, servei d’acompanyament fins Gornal. Comencem dilluns 30 de setembre.\nSTEM – Ciències experimentals\nBrain Art – Matemàtiques creatives\nKarate – Inscripció directa a Club Kihon\nTeatre – Inscripció directa a Plàudite Teatre.\nIoga – Si us van bé els dos horaris marqueu les dues opcions.\nFutbol – Si us van bé els dos horaris marqueu les dues opcions.\nTeniu del Dijous 12 al Divendres 20 de setembre per inscriure els vostres fills i filles.\npresencial al despatx de l’AFA del Dijous 12 al Divendres 20 els MATINS de 9:15 a 9:45 i les TARDES de 16:45 a 17:30 h.\non-line omplint aquest formulari que és igual de vàlid que el paper!!\nAquesta setmana farem diverses mostres gratuïtes per a que acompanyeu als vostres fills i filles a les diferents activitats que siguin del vostre interès.\nDimarts 17 de setembre 16:30h – Ball, Jocs i esport i Patinatge (porteu els vostres patins i proteccions). A la pista de l’escola i al gimnàs.\nDimecres 18 de setembre a les 16:30h – Petits Exploradors, Robòtica, STEM, BrainArt (presentació i mostra al menjador de l’escola).\nDijous 19 de setembre a les 16:30h – Anglès (biblioteca de l’escola) i Guitarra (portaran 3-4 guitarres per deixar. A l’aula de música de l’escola).\nI si no puc venir a les Portes Obertes?\nDeixa a “Comentaris” del formulari d’inscripció que t’interessa fer una prova. Si surt grup, parlarem amb l’entitat per fer una prova gratuïta el primer dia de classe.\nAleshores heu d’avisar a l’AFA amb aquest full omplert abans de 15 dies de l’inici del mes següent. Podeu deixar-lo al despatx de l’AFA els dijous a partir de les 16.45h o enviar-lo per e-mail. S’entén també que l’abonament del mes o trimestre en curs (depenent de la modalitat de pagament) no es retornarà.\nPrevious postBenvinguts/des al curs 2019 – 2020\nNext postGraella setmanal d’extraescolars i novetats\n2 thoughts on “Extraescolars 2019 – 2020”\nSalima ha dit:\n17/09/2019 a les 09:13\nHola!!habra inglés este año??\n17/09/2019 a les 11:34\nHola Salima, sí ofrecemos inglés. Por el momento hay grupo para infantil (P3, P4 y P5). Estamos pendientes de que haya un mínimo de inscripciones para JUNIOR (primaria).


Actualització protocols d'atenció presencial al COVB | COVB | Col·legi Oficial de Veterinaris de Barcelona\nActualització protocols d’atenció presencial al COVB\nCom sabeu, el COVB ha anat adoptant des de l’inici de la COVID-19 tant les normatives sanitàries com les recomanacions de prevenció de la salut que hem rebut pel que fa al seu funcionament presencial.\nEn base a aquestes mesures i recomanacions, us comuniquem que a partir del proper dilluns 6 de Juliol de 2020 els protocols que seguirem seran els següents:\n-L’atenció presencial haurà de mantenir en tot moment la norma de distàncies interpersonals de com a mínim 1,5 m i assegurar un espai de seguretat equivalent a 2,5 m2 per persona. Mantenint aquests criteris, ja no caldrà sol·licitar cita prèvia.\n-L’horari d’atenció al col·legiat serà de les 9 a les 14 i de les 16 a les 19 hores, per poder seguir fent les tasques de manteniment i neteja relacionades amb la prevenció de la COVID-19.\n-Les comandes de material exclusiu veterinari es poden realitzar tant per internet com presencialment, i es pot sol·licitar tant l’enviament per missatgeria com la recollida al COVB (dins l’horari d’atenció al públic comentat).\n-Les assessores de clínica de petits animals, cas de que hagin d’anar als centres veterinaris, us avisaran amb antelació, i quan s’acordi mútuament data i hora de la visita, utilitzaran tant els EPIs corresponents com les mesures de distància interpersonal per la realització de les mateixes. Mesures que hauran de mantenir tant les assessores com el personal dels centres visitats.\nUs recordem que com bé sabeu, aquests protocols poden canviar en funció de l’evolució de la COVID-19 i de les recomanacions que rebem dins l’àmbit laboral corresponent al COVB. Si això passés, us mantindríem informats de dits canvis.\nCom veieu, seguim mantenint l’objectiu de donar les màximes garanties de prevenció tant dels col·legiats com dels treballadors del COVB.


El Govern no vol sentir a parlar de pujada d'impostos\nHisenda diu que gastar un 10% menys és insuficient\nRes d'apujar impostos ni de reduir més d'un 10% la despesa de la Generalitat. És la resposta del Govern a la carta del secretari d'estat d'Hisenda, Carlos Ocaña, en què demana més esforç a Catalunya.\nARIADNA CARBONELL Barcelona. Actualitzada el 03/04/2011 00:00\n260x366 El Govern no vol sentir a parlar de pujada d'impostos / PERE TORDERA El Govern no vol sentir a parlar de pujada d'impostos / PERE TORDERA\nEls ciutadans de Catalunya paguen més i reben menys que altres espanyols. És l'opinió del secretari general de CiU, Josep Antoni Duran i Lleida, que va descartar ahir que el Govern engegui una pujada d'impostos per aconseguir reduir el dèficit. Una demanda que el secretari d'estat d'Hisenda, Carlos Ocaña, va posar en negre sobre blanc i va enviar per carta al conseller d'Economia, Andreu Mas-Colell, el 23 de març. Ocaña referma la posició de l'executiu de José Luis Rodríguez Zapatero, que el vicepresident primer, Alfredo Pérez Rubalcaba, ja havia deixat clar: el dèficit d'enguany no pot superar l'1,3%, és un objectiu irrenunciable.\nLa novetat de la missiva del secretari d'estat d'Hisenda és la solució que proposa perquè els ingressos de la Generalitat augmentin, i que no és altra que una pujada de les taxes dependents de l'administració catalana. Tot i la fermesa que desprèn la missiva -dóna per fet que el Govern enviarà un nou pla per retallar la despesa més enllà del 10%-, CiU va fer entendre que es plantava. Duran i Lleida va dir que res d'apujar impostos. "En els últims anys el tripartit va imposar a Catalunya el cèntim sanitari, fet que fa que la gasolina ens costi més cara; van apujar l'impost de transmissions patrimonials, més car que a la resta d'Espanya, de la mateixa manera que a Catalunya l'IRPF és més alt, així com l'impost de successions", va enumerar el portaveu de la federació al Congrés.\nEl mateix es desprèn de les paraules del president de la Generalitat, Artur Mas, en l'entrevista que avui publica l'ARA. Mas reivindica que la posició del seu govern va quedar clara des del moment de la seva constitució a finals de l'any passat. El líder de CiU explica que el Govern no reduirà la despesa per sobre del 10%, una xifra que considera ja molt important i que dóna exemple a altres administracions, fins i tot l'espanyola.\nDescartada la possibilitat d'una pujada impositiva, queda obert el front del fons de compensació. Rubalcaba no va acabar de contestar en la compareixença posterior al consell de ministres si l'Estat pagarà els 1.350 milions d'euros previstos en el finançament de la Generalitat abans del 2013. Aquesta postura es contradiu amb la defensada pel PSC, que dóna per fet que l'executiu espanyol transferirà aquests diners abans del 31 de desembre. Duran i Lleida va aprofitar, a més, per reprendre el president del grup parlamentari socialista al Parlament, Joaquim Nadal, que assegurava recentment que des de Madrid no es demanava un pla d'ajustament més radical a la Generalitat que elevés la retallada de la despesa al 20%.\nLa carta del govern espanyol es coneix l'endemà que el Govern anunciés que tornarà a vendre bons entre els particulars, una emissió que compta amb l'autorització de Madrid. Si l'operació -de 2.700 milions- té èxit, la Generalitat haurà obtingut 4.000 milions d'euros en emissions i crèdits, aproximadament la meitat dels 11.600 milions que ha d'enfrontar en venciments aquest any. Per aquesta col·locació que encara negocia, el Govern pagarà un 4,25% pels bons a un any i un 4,75% pel deute a dos anys. Al novembre, el tripartit va establir un interès únic del 4,75%.


Es constitueix formalment el Senat de la Gent Gran amb la presa de possessió dels seus membres – Ajuntament de Constantí\n21 desembre, 2018\tSocietat\nLa Sala de Plens de l’Ajuntament de Constantí ha acollit aquest divendres, 21 de desembre, l’acte de constitució formal del Senat de la Gent Gran. L’acte ha estat presidit per l’alcalde de Constantí, Oscar Sánchez, i ha comptat amb la presència dels 6 senadors i senadores que conformaran el càrrec. Durant l’acte, aquests 6 senadors i senadores s’han compromès formalment a desenvolupar les accions corresponents a aquest òrgan, que té per objectiu oferir un espai de diàleg i reflexió sobre el Constantí actual i de futur. També s’ha fixat el mes de març de l’any vinent com la data per realitzar la primera de les sessions del Senat.\nD’entre totes les candidatures presentades, el passat mes d’octubre es va fer el sorteig per seleccionar els 6 components del Senat, que estarà format per Isabel Soriano Botello, Antonia Martorell Maluenda, Juan Esteban Fariñas Vargas, Tomasa Molina Troyano, Josep Bergadà Español i Francisco Cano Mendaño. En la seva composició s’ha intentat garantir la paritat de gènere (3 homes i 3 dones) i el càrrec no serà retribuït ni podrà rebre indemnitzacions.\nA banda de ser major de 60 anys, els senadors i senadores havien de complir altres requisits: estar empadronat a Constantí com a mínim durant els darrers 10 anys, no ocupar cap càrrec polític (ni dins ni fora del municipi) ni haver-ho fet en els darrers 5 anys, i motivar l’interès de la persona postulant a través d’una carta. El Senat de la Gent Gran es renovarà cada 3 anys amb el 50% dels membres i la periodicitat de les reunions serà com a mínim cada 6 mesos.


Càritas Catalunya presenta la Memòria Social 2014 - Càritas\nHome >> Diem >> Notícies >> Càritas Catalunya presenta la Memòria Social 2014\nCàritas Catalunya presenta la Memòria Social 2014\nEl Cardenal Lluís Martínez Sistach, Responsable Episcopal de Càritas Catalunya, acompanyat per la Dra. Carme Borbonès, Presidenta de Càritas Catalunya i pel Sr. Agustí Adell, Secretari General de Càritas Diocesana de Tortosa, van presentar ahir dimarts la Memòria Social 2014 de les Càritas Diocesanes amb seu a Catalunya a la seu de la Conferència Episcopal Tarraconense a Barcelona.\nEl Cardenal va destacar que aquesta és la primera vegada que es formalitza una memòria social conjunta de les accions dutes a terme per les Càritas diocesanes amb seu a Catalunya. En tractar-se de la primera vegada, no es poden oferir percentatges d’evolució en relació amb els exercicis anteriors. Tanmateix, l’evolució recent de les memòries de les diferents Càritas catalanes confirma que les necessitats socials de les capes més desafavorides de la població segueixen essent presents aquests darrers anys.\nTrobareu tota la informació ampliada a la web de Càritas Catalunya.


La segona vida del còmic - Montserrat Terrones - Blogs de l'indirecte!cat\nOpinió amb independència. Dimarts, 19 de juny de 2018 03:03 h\nLa segona vida del còmic\nEl passat diumenge va tancar les portes el 25è Saló Internacional del Còmic de Barcelona, la cita anual de tots els afeccionats del còmic de l’estat espanyol. A tots aquells que no us agrada el còmic o desconeixeu la producció actual d’aquest gènere, us pot sobtar l’extraordinari poder de convocatòria que té aquest esdeveniment. Les cues que es formen a les entrades són tan llargues que em fan sentir nostàlgia de les que es feien al petit cinema Mundial de Granollers, les tardes de diumenge de la meva infantesa. Eren unes cues gens menyspreables, ja que aquest era un dels pocs cinemes que hi havia en tota la comarca del Vallès Oriental. Malauradament aquest petit cinema ja no existeix. Amb les portes i finestres tapiades amb maons per evitar-ne una possible ocupació, és la viva imatge de la mort.\nPer contra, el còmic és ben viu, tot i la llarga agonia pel desert que ha viscut el sector durant la dècada dels noranta. Les mostres de vitalitat són evidents: una variada i extensa producció, la repercussió en els mitjans, la creació del Premio Nacional de Cómic, la constant aparició de nous segells editorials... però sobretot allò que és veritablement important, l’acceptació per part del públic.\nEnguany un autor català, Max, ha estat el gran protagonista del Saló en fer-se amb tots els premis que s’hi atorguen als quals estava nominat. L’obra Bardín, el Superrealista ha guanyat els premis a la millor obra, millor guió i millor dibuix, reconeixements que no li són aliens, perquè en la seva llarga trajectòria com a dibuixant de còmics i il·lustrador, Max ha estat molt guardonat.\nBardín, el Superrealista demostra que el còmic és un gènere que pot aconseguir fites d’extraordinària qualitat, tractant temes que molt sovint creiem que només són abordables per la literatura, la pintura o el cinema. Moltes són les obres que manifesten una clara voluntat de recerca experimental com ara Maldiciones de Kevin Huizenga, un compromís ètic i moral per part de l’autor, pensem en Palestina del Joe Sacco, o una molt elaborada narrativitat com Maus d’Art Spiegelman.\nEspero que les llargues cues davant les portes del Saló del Còmic durin molts anys i si pot ser encara siguin més llargues. No voldria veure les llibreries especialitzades tapades amb maons, perquè tindria el mateix sentiment de pèrdua i tristesa que experimento en passar per davant del petit cinema del meu poble, una infinita nostàlgia per les estones passades que no tornaran.\n24 d'abril de 2007, 22.06 h\nL'adreça del Bardín a la web de l'editor (Edicions La Cúpula). http://www.lacupula.com/web/articulo.do?idArt=778\nLlicenciada en humanitats i editora\nDeixeu-nos seure!\t23.02.2015\nLlibres i rul·los\t22.06.2013\nDolor i humor: I és així com la perds\t07.06.2013


Hôtel le Panoramic Flumet França - Ofertes d'hotels amb els MILLORS DESCOMPTES EN LÍNIA\n2681 Route de Megeve-Panloup, Flumet, Flumet, França, 73590 - Veure al mapa\nSi el que està buscant és per un hotel ben situat a Flumet, no busqui més enllà de Hôtel le Panoramic. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hôtel le Panoramic, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes, restaurant, premsa, bar.\nL'ambient de Hôtel le Panoramic es reflexa en cada habitació. calefacció, escriptori, aparell de televisió LCD/pantalla de plasma, articles de tocador, assecador de cabell són només algunes de les comoditats a la vostra disposició. L'hotel compta amb una llista completa de comoditats, com parc infantil, jardí. Amb una localització ideal i amb comoditats imbatibles, Hôtel le Panoramic no troba competidors en cap categoria.\nTots els tipus de viatgers (10) Parelles (9) Viatgers en solitari (2) Famílies amb infants petits (1) Famílies amb infants grans (1) Grups (1)


HAN COMENÇAT LES VACANCES ESCOLARS\nAhir més d'1.200.000 escolars van acabar el curs escolar 2010-2011 . Un curs que ha estat marcat per la primera i última Setmana Blanca, l'entrada del nou govern i l'inici de l'anunci de diversos canvis per al pròxim curs. Les portes de les escoles han tancat fins al 12 de setembre. La nova titular del departament, Irene Rigau, ja ha avançat que quan els alumnes tornin a les classes moltes coses hauran canviat: no hi haurà sisena hora, ni setmana blanca, ni més ordinadors portàtils personals i ha ajornat les proves d'avaluació de quart d'ESO. Sigui com sigui però, els escolars a partir d'avui poden començar a gaudir de gairebé tres mesos de vacances. És hora de relaxar-se, descansar, jugar i fer coses diferents a la resta de l'any... però sense oblidar del tot l'escola. Fa calor i res millor que una imatge refrescant per acomiadar el curs. Aquí teniu unes fotos del segon curset de natació que ens va fer arribar fa moltes setma\nLLIBRES: PREPARANT EL PROPER CURS...\nBenvolguts pares i mares: Continuem endavant amb el projecte de la socialització de llibres i diccionaris que s’està portant a terme a l’escola des de fa cinc cursos. Us volem recordar que es tracta d’un projecte mitjançant el qual alguns dels llibres de text (aquells que es poden utilitzar diversos cursos) entren a formar part d’un banc de llibres de l’escola. No es tracta, doncs, de tots els llibres, ja que lògicament en queden exclosos els dossiers i els llibres o llibretes en els quals els alumnes hi han d’escriure o pintar. S’hi inclouen, per tant, els llibres que prèviament l’equip docent ha escollit per poder-ne fer la socialització. La socialització té els següents objectius: Reduir significativament la despesa familiar per aquest concepte. Fomentar la cura i la responsabilitat del material. Reduir la importància del concepte de propietat. Garantir el material necessari per a tot l’alumnat. Promoure actituds favorables al reciclatge i a\nBenvolgudes mares i benvolguts pares, La propera setmana no hi haurà activitats extraescolars. El servei de vigilàncies serà l’habitual.\nBenvolgudes mares i benvolguts pares, Com deveu saber pels mitjans de comunicació, aquests dies s’estan debatent i aprovant els diferents calendaris i horaris escolars pel proper curs 2011/12. És per això que la junta directiva de l’AMPA hem cregut oportú convocar una Assemblea extraordinària de mares i pares , per tal de poder comentar amb tots vosaltres les diferents propostes. Aprofitant l’avinentesa, també creiem important comentar l’evolució del servei de menjador que ens està oferint el TAC-Osona. Per aquests dos motius, us convoquem a una assemblea extraordinària el proper dilluns 20 de juny a les 21:30 al menjador de l’escola . Som conscients de la precipitació de la convocatòria i dels pocs dies de marge, però la majoria de fets s’han produït aquests darrers dies i el proper dimarts 21 de juny tindrà lloc un Consell Escolar on es votarà l’horari per l’any vinent i volem que hi sigui representada la veu de la majoria de mares i pares. Per tant ÉS MOLT\nUs convidem a la FESTA DE FI DE CURS que celebrarem el dissabte 18 de juny a partir de les 17:00h . al Gimnàs de l’escola , la qual es clourà amb el tradicional SOPAR , aquest any al Pavelló de SANT TOMÀS. PROGRAMA 17:00-18:00h al Gimnàs de l’escola: EXHIBICIONS D’EXTRAESCOLARS Baby-gym – Gimnàstica esportiva – Hip Hop Els nens i nenes que actuaran hauran de ser a l’escola a les 16:30h . Els monitors els donaran una circular amb instruccions de com han d’anar vestits i altres detalls uns dies abans de l’actuació. Si algun alumne dels que han d’actuar no pot ser-hi el dia de la Festa cal que avisi als monitors. 18:00-19:00h al Gimnàs de l’escola: CONCERT DE LA CANTATA DEL “PETIT PRÍNCEP” a càrrec dels Alumnes de l’Aula de Música de Folgueroles. 20:00h al Pavelló de Sant Tomàs: SOPAR DE FI DE CURS servit pel TAC OSONA Menú: Amanida de pasta Pilotilles amb gambes Gelat Cafè, Pa i Begudes Preu: 5,5 € Es contemplaran les necessitats de\nELS ALUMNES DE 6è RECULLEN EL PREMI BALDIRI REIXAC\nDiumenge els alumnes de 6è van recollir el Premi Baldiri Reixac en la seva XXXIIIena edició a l'Espluga de Francolí, pel seu treball sobre les Masies de Folgueroles. La foto de record es va fer davant del Museu de la Vida Rural , el qual van visitar aprofitant el desplaçament. Enhorabona a tots!\nGESTIÓ D'ALTES I BAIXES DELS SERVEIS DE L'AMPA\nCom cada curs, us hem estat oferint tres tipus de serveis diferents: * VIGILÀNCIES * MENJADOR * EXTRAESCOLARS Tot i que ja estem a les acaballes de curs, en cas que necessiteu comunicar-nos una baixa d'algun d'aquests serveis, a partir d'avui mateix hem habilitat una adreça de correu electrònic per agilitzar-ne la tramitació: baixes@ampa-mossencinto.com Tot i així, els que ho preferiu, podeu continuar utilitzant el mètode tradicional via bústia de l'AMPA. A continuació us fem un breu resum de com gestionar altes i baixes, que us tornarem a recordar de cara al curs que bé pels pares i mares que s'incorporin per primera vegada a l'escola. ON TROBAR LES FULLES D'ALTES I BAIXES? En aquest bloc. A la pestanya corresponent a cada servei. EXISTEIX UN ÚNIC MODEL D'IMPRÈS? No. Cada servei té el seu imprès específic. COM TRAMITAR UNA ALTA? Cal descarregar l'imprès corresponent, emplenar-lo, signar-lo i dipositar-lo\nS'ACABA EL CURS!!!!\nEl Departament d'Ensenyament ha fet públic els detalls del nou calendari escolar. La FaPaC ha expressat les seves reivindicacions en les reunions del Consell Escolar de Catalunya, centrades en reclamar una hora diària complementària en tots els centres públics i en exigir recursos suficients per assolir l'èxit escolar. Aquests són els principals detalls del calendari escolar per al curs vinent 2011-2012: •El curs començarà el 12 de setembre , tant a l'educació primària com a secundària. •La data de final de curs serà el 22 de juny , mentre que els exàmens de recuperació del setembre (proves extraordinàries) per a l'ESO i primer de batxillerat seran els dies 4 i 5 de sembre del 2012. En el cas dels cicles formatius i segon de batxillerat aquestes proves es faran el mes de juny després de les proves ordinàries. •L'horari escolar serà de jornada partida de 9.00 a 12.30 i de 15.00 a 16.30 hores, tot i que els centres que ho demanin i ho justi\nAhir el Consell Escolar de Catalunya va decidir que el nou curs començarà el 12 de setembre. Llegir NOTÍCIA . Font : Diari ARA


Carrer Sant Pau, 6 - COOLTUR Turisme Cultural\nAl centre urbà de Vilassar de Mar, a la comarca del Maresme, concretament al Carrer Sant Pau, 6, hi podem observar un edifici d’estil noucentista.\nAquest edifici està format per una planta baixa, dos pisos superiors, i un terrat. El què més ens pot cridar l’atenció, d’aquest edifici, és la gran tribuna que hi ha al primer pis, en el qual s’hi obren tres grans finestres. També ens pot cridar l’atenció l’arc motllurat que hi ha al segon pis, i que emmarca les dues obertures d’aquest pis.\nA més, també ens pot cridar l’atenció la barana del balcó del segon pis, i del terrat, que està feta amb rajoles corbades.\nCarrer Sant Pau, 6 was last modified: maig 3rd, 2020 by cooltur


Presentació de la XXV Promoció Gastronòmica Pals i la Cuina de l´arròs. ddg\nL'alcalde de Pals també va agrair la col·laboració, un any més, dels dos molins arrossaires palsencs –el Molí de Pals i l'Estany de Pals. En aquesta sentit, Brull va defensar que «els nostres restaurants, els nostres molins i la tasca ingent de tanta i tanta gent que ha apostat decididament per aquesta campanya des del seu naixement han permès convertir la nostra vila, a dia d'avui, en un referent turístic i gastronòmic de primer ordre».\nUna de les grans novetats de la campanya d'enguany seran les visites a la Torre de les Hores. Aquest dissabte, l'Ajuntament inaugurarà de forma oficial l'obertura al públic d'aquest monument després dels treballs de restauració que el consistori –amb el suport de la Diputació de Girona– hi ha dut a terme al llarg dels darrers anys.


MON-RA-MON: HABILITAT, ENERGIA, IL-LUSIÓ\nHABILITAT, ENERGIA, IL-LUSIÓ\nContemplar al meu nét jugant al futbol, en aquests moments, em produeix una gran satisfacció veient com gaudeix, l'energia que gasta i, sobretot, el fair play que hi ha en els partits de competició en els que juga. Aprenent a guanyar i a perdre en un ambient de respecte entre tots els jugadors, els entrenadors i els familiars que van a veure'ls.\nEm pregunto perquè no ha de ser sempre així. Ara, l'Albert només té 8 anys, però... quan de vegades veig o sento en els mitjans els espectacles lamentables que es produeixen sovint en partits de nanos més grans on hi ha insults i batusses, em preocupo i em pregunto com és possible que com a societat no siguem capaços d'evitar-ho.\nEtiquetes de comentaris: Néts, Sensacions, Societat\nAhhhhhhh... Aquí està el misteri!. Com el públic d'un acte esportiu i noble es comporta com a brètols, quina transfiguració es produeix, com es genera tanta violència!. Jo tampoc ho entenc encara que ho he viscut personalment de prop i sempre m'ha semblat mentida que pugui passar. Quin mal exemple que donem als que venen darrere!\nL'última que he tingut notícia crec que va ser ahir a Sevilla una batalla campal entre els afeccionats dels dos clubs de futbol de la ciutat. Vergonyós.\n7 de gener de 2018 a les 22:47\nJOSEP LLUÍS: Psicòlegs, sociòlegs i antropòlegs tenen les seves teoriesn per explicar aquestes actituts. En qualsevol cas, "vergonyós" és l'adjectiu que millor les defineix. La vergonya, però, també ha desaparegut entre aquesta mena de personatges violents.\n8 de gener de 2018 a les 10:04


kinemocions.com » Imatge personal\nInicio » Blog » TFH® » Tècniques corporals » Imatge personal\nA l’estiu proliferen cossos espectaculars i a tots ens agrada observar la bellesa que emanen.\nNo obstant això, moltes de les estètiques que veiem transgredeixen la nostra naturalesa de manera evident.\nDes de la nostra perspectiva, som respectuosos amb les opcions que cadascú assumeix sota la seva pròpia responsabilitat, però, quan es posa en risc la integritat física i la salut, som partidaris de disposar d’informació bàsica per a poder mesurar les conseqüències de les nostres opcions i assumir així les conseqüències de les nostres accions.\nÉs evident que cuidar-se de forma raonable és necessari per mantenir la salut durant tota la vida. Per això són necessaris una sèrie d’hàbits raonables que responen al sentit comú i que abasten des de la integritat física, passant per la dieta per arribar a l’equilibri d’una vida plena: actitud vital, treball, relacions socials, realització personal, projecte de vida …\nTornant al tema que ens ocupa, una educació sobre la nostra imatge natural i els valors estètics socialment promoguts forma part d’una visió raonable del que realment projectem com a imatge personal i del que realment som i / o volem ser.\nEn la teoria dels Cinc Elements, l’element terra correspon a la imatge personal: la AUTO-IMATGE. Per saber què som i com ens veiem podem plantejar la dicotomia entre la “Imatge personal versus Identitat personal” i saber com responem a preguntes com les següents:\nEstic satisfet, content, a gust … amb mi, amb la meva imatge personal?\nCom em veig a mi mateix?\nCom em reconec quan em miro al mirall?\nEm sento a gust dins del meu cos?\nCom crec que em veuen els altres?\nCom reacciono quan em sento observat pels altres?\n¿Es correspon la meva imatge personal amb la meva identitat personal?\nCom em reconec a mi mateix?\nCom em defineixo a mi mateix?\nPer les meves característiques físiques: alt / baix, bru / ros, gros / prim, ulls ….\nPer la meva personalitat: optimista, pessimista, extravertit, introvertit, vague, treballador, ximple, intel·ligent ….\nPer l’activitat professional que exerceixo: bomber, policia, comptable, escombriaire, comerciant, obrer, metge, mestre, capellà ….\nPels sentiments que visc en funció de les circumstàncies en què em trobo: víctima, pobre de mi !, malalt, tirà, poderós, culpable, responsable, capacitat …\nPer altres paràmetres: una ànima que necessita trobar-se a si mateixa, acceptar el cos que té, en estat d’evolució de les emocions i de la personalitat ….\nPer fer front a una situació d’insatisfacció ens endinsem en els recursos actuals que formen part del mercat de canvis estètics per trobar-nos més a gust amb el nostre cos. Passem de les dietes de tot tipus als recorreguts decoratius que barregen diferents tècniques que van des de la medicina estètica als tatuatges i pírcings.\nPer quina d’elles et decantes?\nConeixes les conseqüències que et poden ocasionar les diferents opcions?\nAixò és el que comentarem en els propers articles.\n← Com ho puc dir? (El poder de la paraula) Imatge personal: Tattoos →


El frontisme es fa evident - El Dietari del Procés - Blogs de l'indirecte!cat\nOpinió amb independència. Dimecres, 18 de juliol de 2018 12:23 h\nDimecres, 29.5.2013. 22:14 h\ndiada, diada 2012, manifestació, Navarro, Onze de Setembre, Pere Navarro, SC\nEls assistents a la cimera per combatre la Llei Wert, al pati dels tarongers / Font: ARA.cat\nFa tres trimestres que una manifestació al centre de Barcelona va sacsejar la política catalana. Arran d'això, tots els partits van haver de buscar un nou forat ideològic on es poguessin sentir còmodes, ajustat a les necessitats expressades per la gent des de Gràcia fins el Parlament. Ni amb eleccions convocades alguns partits es van definir i fins i tot ara l'ambigüitat és el valor en alça. Ara bé, sembla clar que hi ha dos bàndols ja sòlids: el que defensarà el dret a decidir fins les últimes conseqüències i el que s'hi oposarà amb l'argument que la sortida de la crisi és la prioritat. I sí, el PSC cada vegada amaga menys que se sent molt més còmode en el segon grup.\nLa cimera d'aquest dilluns per combatre la Llei Wert d'educació buscava per enèsima vegada la unitat entre els assistents -tots excepte el PP i Ciutadans. El líder del PSC, però, declarava hores després que les lleis s'han d'acatar encara que no agradin. El poble no vol escoltar això. El poble no vol escoltar com els seus polítics llencen la tovallola. Bé, no tothom: el poble que dóna suport al PP i Ciutadans estarà satisfet amb les proclames de Navarro. Els populars, com a mínim però, parlen clar, com així ho evidencien les declaracions recents del president balear Bauzá: "El fracàs escolar és culpa de la immersió en català".\nAlgú dirà que els socialistes estan al front pel dret a decidir, però tot fa pensar que el seu esquema es basarà en la seva defensa de la immersió: assistir a les cimeres per criticar el govern per temes sense relació aparent a la discussió en procés i baixar-se del carro quan Espanya imposi la seva llei. Formalment -no en realitat-, segueix al bàndol de la consulta, perquè tem el futur proper -una marginació al costat de PP i C's.\nAlfonso Guerra ha acusat els de Navarro de ser incoherents: "Diuen que estan a favor d'una consulta per dir que no. Això és propi de Woody Allen". Una bona mostra dels principis democràtics de Guerra: si tu estàs en desacord amb alguna idea, no la portis a referèndum per veure si tothom comparteix la teva posició o estàs sol -no sigui cas que surti el sí. Senyor Guerra: hauria d'esperar uns mesos, perquè quan Espanya aixequi la veu un mínim, el PSC guanyarà tota la coherència. No s'amoïni.


Eloi Aymerich- Diaridelamusica.com\nEls Batak i Origen van tancar el passat diumenge 16 de març el Cicle de Músiques Tranquil·les de Mataró amb un concert a l'espai cultural El Públic. Les dues formacions van ensenyar dues maneres molt diferents d'acostar-se al folk i la música d'arrel acústica i instrumental.\nLa banda originària de la Conca de Barberà Origen van ser els encarregats d'obrir la nit. Amb una formació de duet amb Judit García (violoncel i cors) i David Potau (veu i guitarra), es van basar en oferir una recepta de música clàssica readaptada al pop acústic. En alguns moments van brillar, amb cançons com la poderosa "L'arbre dels totxos" o amb les tornades enganxoses de "El cent-peus". Origen té maneres, però van demostrar també el perquè són un grup novell, amb algunes mancances en el ritme del concert i alguns temes amb alguns serrells per corregir.\nEl plat fort de la nit eren els Batak. La formació del Vallès Oriental arribava amb un nou disc sota el braç, "Casa Vella". Just un any després d'editar-lo les melodies d'aquest treball sonaven per fi al Maresme després de rodar per mitja Catalunya. Els vallesans es van presentar en format de trio, amb Mar Aumedes a les veus, Pol Aumedes a l'acordió i l'acordina i Jordi López a la guitarra acústica i el lap steel. L'energia que desprenen es va combinar amb una delicadíssima tria de cançons d'arrel popular. Però que sabia jugar amb gairebé tots els pals. Del pasdoble nostàlgic i detallista de "La modista" a l'havanera "Mariner de terra endins". I es que la característica principal d'aquest grup és la seva versatilitat per a fer propera i fàcil la música tradicional. Dotant-la d'un cert sentit pop. Es van atrevir amb el so indie del lap steel a "Ella ho sap" i van rematar la feina amb una balada a guitarra clàssica, una bellíssima "Oblida-ho tot" amb sorpresa final en forma d'acordina.\nUna nit de promeses clares. La música folk és ben viva. I sorgeix des del Vallès fins a la Conca de Barberà. Només cal que hi parem les orelles per veure que són la millor mostra que els nostres músics s'esmercen en fer-la propera i bonica.


L’Institut Lluís de Requesens té un nou grup confinat -\nL’Institut Lluís de Requesens té un nou grup confinat\noct. 11, 2020 Covid19\nL’Institut Lluís de Requesens va ser el primer centre educatiu de la vila que es va veure obligat a confinar un grup a causa de la COVID-19. Superada la quarantena i represa tota l’activitat del centre, ara hi ha un altre grup confinat que afecta 39 persones entre alumnes i docents. No consta però cap positiu en els darrers 10 dies, segons dades del departament d’Ensenyament amb data 10 d’octubre a les 7 del matí.\nLes dues classes que fins ara estaven confinades, una a l’institut Bernat el Ferrer i un altre a l’Escola Castell Cuiró, ja han acabat la quarantena i dimarts podran reprendre les classes amb normalitat.\nEn els últims 10 dies als centres educatius de Molins de Rei s’han comptabilitzat 6 positius, 3 a l’escola Castell Ciuró, 2 a l’escola Pont de la Cadena i 1 a l’institut Bernat el Ferrer.\nA banda dels 39 confinats de l’IES Lluís de Requesens hi ha altres 21 persones confinades, 18 a l’escola Pont de la Cadena, 2 a l’escola Alzina i 1 a l’escola Castell Ciuró.\nA tot Catalunya hi ha 1 centre educatiu confinat (tancat); 1.417 grups confinats que afecten 34.612 persones. En els darrers 10 dies s’han registrat 2.504 positius dels quals 2.234 són alumnes, 238 docents i 32 personal extern. Des de l’inici del curs escolar el nombre de positius registrats s’eleva a 5.326 dels quals 4.759 són alumnes, 517 docents i 50 personal extern.\nEl risc de transmissió de la COVID-19 a Molins de Rei és el més alt de la comarca\nImpuls Teatre obté set premis al Concurs de Teatre Ciutat de Calella


Dra. Kimberly M. Lymore: "L'Església té una responsabilitat enorme en l'apoderament de les dones"\nLes històries mai explicades i el potencial ignorat de les dones afrodescendents van ser el tema central d'un seminari organitzat a principis d'aquest mes per la Xarxa Ecumènica Panafricana per l'Empoderament de les Dones (PAWEEN) –un projecte del Departament d'Educació Teològica Ecumènica del Consell Mundial d'Esglésies (CME)– a l'Institut Ecumènic de Bossey del CME. A continuació publiquem l'entrevista que li ha fet el Consell Mundial d'Esglésies a la Dra. Kimberly M. Lymore.\nConsell Mundial d'Esglésies, 28 juliol 17\nLa Dra. Lymore és una teòloga catòlica dels Estats Units d'Amèrica. Va obtenir el seu doctorat en Ministeri a McCormick Theological Union el 2009. La seva tesi es titula Déu és imparcial: establint la connexió entre el culte i la justícia (God Does not Tilt: Making the Connection Between Worship and Justice). La Dra. Lymore és en l'actualitat associada pastoral a la comunitat religiosa de Santa Sabina i directora del programa de beques TOLTON de la Unió Teològica Catòlica.\nHa experimentat la solidaritat d'altres dones afrodescendents al llarg de la seva vida? De quina manera l'han empoderat aquestes experiències per contribuir al moviment ecumènic i al desenvolupament sostenible?\nSempre he estat envoltada de dones panafricanes de diferents denominacions, però la reunió de PAWEEN ha estat l'experiència de solidaritat més profunda que he viscut mai. S'hi van donar cita dones amb un alt nivell educatiu i molt compromeses, que es prenen seriosament les seves beques, i a més estan decidides a utilitzar qualsevol mitjà o plataforma disponible per sensibilitzar i alertar sobre els problemes que afecten les nenes i dones panafricanes.\nEl seminari de PAWEEN m'ha capacitat per utilitzar qualsevol plataforma per plantejar les qüestions que concerneixen les nenes i dones panafricanes, no només als Estats Units, sinó també per parlar sobre el que està passant a tot el món.\nQuina lliçó se'n porta del seminari de PAWEEN?\nQue les dones empoderades poden arribar molt lluny quan treballen juntes.\nQuins són els seus plans per donar poder a altres dones panafricanes en el futur? Quin seguiment li donarà a aquest seminari?\nHe participat en diversos grups de dones. Fierce Women of Faith es dedica a buscar formes en què les dones de Chicago poden abordar el problema de la violència armada. Un altre grup és el Consorci Nacional de Dones Negres al Ministeri, que s'ocupa dels assumptes de les dones dedicades al treball ministerial i proporciona un espai segur en què aquestes poden intercanviar les seves experiències i preocupacions.\nTinc pensat mantenir el contacte amb PAWEEN d'ara i fer tot el possible per impulsar l'agenda que hem presentat en el seminari.\nHi ha àrees en què encara és especialment necessària la solidaritat amb les dones afrodescendents?\nL'àmbit on veig una especial necessitat de solidaritat és en la violència perpetrada contra les nostres nenes. Això està passant a tot arreu i hem de fer que tothom prengui consciència del que està passant.\nQuin és concretament el paper de les esglésies i de la fe cristiana en l'apoderament de les dones panafricanes?\nL'Església té una enorme responsabilitat d'ajudar a donar poder a les dones, perquè les dones constitueixen la majoria del lideratge d'aquestes institucions. Cal que hi hagi igualtat d'accés a l'educació, especialment a l'educació teològica, perquè les dones puguin ocupar els càrrecs prestigiosos que fins ara han ocupat els homes. També cal que l'Església s'uneixi a les dones panafricanes de tot el món per fer front a les greus injustícies que s'han comès contra les nenes i dones panafricanes, com les violacions, el tràfic de persones, la desigualtat salarial, etc.


Hotel Club Phellos Kas Turquia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHotel Club PhellosDogruyol Sok No: 4 Kas , Kas City Center, Kas, Turquia, 7580 - Veure al mapaNotable8,0Basada en291comentarisHotel Club PhellosVeure més fotos"Probably the 10th time we've stayed at the Phellos. Comf..."BobUnited KingdomVestíbulVeure més fotosVeure totes les 34 fotosMolt bona ubicació 8,7Veure al mapa8,7UbicacióParticularitats que li encantaranaire condicionatbalcó/terrassa\nSobre l'allotjamentDescripcióConvenientment situat a Kas, Hotel Club Phellos és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Club de Salut Phellos, Tomba Monument, Bougainville Travel. Les instal.lacions i els serveis que proveeix Hotel Club Phellos asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de recepció 24 hores, express check-in/check-out, magatzem d'equipatge, servei d'habitacions, restaurant. A més, totes les habitacions ofereixen una gran varietat de comoditats com ara aire condicionat, balcó/terrassa, telèfon, TV satèl•lit/cable, plat de dutxa per satisfer els clients més exigents. L'hotel ofereix instal.lacions fantàstiques, incloses piscina exterior, piscina coberta, massatge, jardí, sauna, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a Hotel Club Phellos.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatempolles d'aigua de cortesiaTV satèl•lit/cableassecador de cabellplat de dutxa balcó/terrassatelèfon Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Tomic: “Ha estat una decisió fàcil quedar-me a Barcelona, és casa nostra”\nEl fitxatge d’Ante Tomic per la Penya ha estat un dels moviments més mediàtics del món del bàsquet aquest estiu. Després de vuit temporades i dotze títols amb el Barça, entre ells una Lliga, tres Copes i una Supercopa, el fins ara capità ha canviat el Palau Blaugrana per l’Olímpic de Badalona, on serà peça clau d’un club que segueix en creixement.\nJust després de perdre la final de la Lliga contra el Baskonia, el Barça va anunciar que el club i el pivot croat separaven els seus camins. Una marxa amb regust amarg per Tomic:\nEt sents una mica... no vull dir trist, però una cosa semblant. Crec que és normal, som humans, però he de pensar en el meu futur, en mi i en la meva família\nAnte Tomic jugadors del Badalona\nTot i així, Tomic ha assegurat que marxa del Barça amb bons records de la seva llarga etapa de blaugrana.\nSon vuit anys [al Barça], és un període llarg i molt important a la meva vida. Estic molt orgullós i satisfet de tots aquests anys\nAnte Tomic jugadors del Badalona El pívot croat, que ha assegurat que no ha arribat a parlar amb el seu excompany i nou entrenador blaugrana, Jasikevicius, assegura que ha prioritzat quedar-se a Barcelona, on es troba molt a gust amb la seva família. Això, segons Tomic, ha estat clau per fitxar per la Penya.\nSobretot sabent la situació a tot el món, amb el covid-19, per mi va ser una decisió fàcil quedar-se a Barcelona, que és casa nostra, i jugar a la Penya. En aquest moment crec, i la meva família també, que és el millor per nosaltres\nDel projecte sí que sé que el club vol créixer i arribar el més lluny possible a l’Eurocup, classificar-se per la Copa del rei i entrar al ‘play off’. I ho veig possible\n28-07-2020 09:21 BARÇA\nArthur es declara en rebel·lia\n27-07-2020 12:46 ‘EL MÓN A RAC1’


11a Festa pel joc i el lleure en català - Socpetit.cat\nLa Plataforma per la Llengua organitza la 11a Festa pel Joc i el Lleure en català el pròxim dissabte 22 de novembre pel matí a l’Arc de Triomf, Barcelona. Després d’onze anys d’èxit de participació, aquest any la festa es presenta amb novetats com el vídeo promocional de la Festa amb el suport de l’escriptor Màrius Serra, la il·lustradora Pilarín Bayés, el músic i productor musical Marc Parrot, l’actriu Txe Arana i el músic Cesk Freixas.\nSegons les últimes dades que hi ha del 2013, menys d’un 8% de les joguines incorporen el català. El 92% no tenen les informacions reglamentàries d’acord amb la normativa vigent pel que fa a l’ús del català en l’etiquetatge, com marca la Llei del Codi de Consum de Catalunya. A més, l’ONG del català també demana que els nens puguin jugar en la seva llengua, pel que reclama a la indústria que faci joguines que tinguin el català: ninots que parlin català o jocs de taula en català.\nLa Festa està pensada tant pels pares com pels infants. Hi haurà tot un seguit d’activitats des de les 10h del matí fins a les 14h de la tarda i dos escenaris amb una programació constant. Hi actuaran els Diables i els Tabalers del Poble Sec, els Bastoners del Raval, la Colla de Diables de Mataró, conta-contes i Els Koloraines, que oferiran el concert de final de festa.\nTambé s’han programat diversos tallers com el d’Scrabble, organitzat per la Federació Internacional Scrabble en català, i la tómbola, on hi haurà premi segur per a tots els que hi participin. En la Festa hi participaran prop de cent voluntaris. Apart de la Festa, en el mateix espai s’hi podrà trobar la Fira del joc i el lleure en català, que aplegarà una vintena de botigues i empreses que distribueixen joguines en català.\nEn el web de Jocs i joguines en català s’hi poden consultar les llistes de jocs, botigues i empreses que sí tenen i/o produeixen joguines en català:


Treballs de síntesi | INS Vall d'Hebron\nEstudis Ensenyament Secundari Obligatori (ESO)\nDurant els tres primers cursos de l’ESO els alumnes dediquen una setmana per curs a fer un [treball de síntesi]. Al llarg de la setmana els alumnes treballen en petits grups al voltant d’un tema central. Per dur a terme el treball han de resoldre activitats de totes les àrees del currículum. Al final de la setmana cada grup presenta un informe del treball i fa una petita exposició oral.\nEls treballs que es realitzen al llarg de l’etapa són:\nA 1r curs el treball es titula La ciutat.\nEs comença amb una activitat que es fa a l’Institut sobre Les ciutats al llarg del temps.\nEl segon dia es fa una activitat pràctica Orienta’t per la teva ciutat. Es fa un recorregut urbà a partir del Parc de la Ciutadella.\nUn altre dia es dedica a l’activitat De Barcino a Barchinova al Museu d’Història de la Ciutat.\nUn dia els alumnes es queden a l’Institut per realitzar l’activitat Romanorum Vita.\nFinalment el darrer dia és el que dediquen a completar l’informe escrit i a realitzar l’exposició oral que clou el treball.\nA 2n curs el treball es titula La serra de Collserola.\nEl primer dia es fa una presentació del treball, amb diversos videos, i es prepara una enquesta que els alumnes passen a la tarda pel barri.\nEls altres dies es fan diferents activitats. Una és una visita al Monestir de Sant Cugat.\nEs fa una caminada per la serra de Collserola, de l’Institut fins l’Observatori Fabra. Allí es fa el taller Descobrim l’espai.\nTambé es fa una descoberta de vegetació al Centre d’Educació Ambiental de Can Coll.\nEl darrer dia es dedica, com és habitual, a completar l’informe escrit i fer l’exposició oral.\nA 3r curs el treball es titula El mar. S’analitza la relació de la nostra ciutat amb el mar mitjançant diferents sortides i tallers:\nEn el Museu Marítim de Barcelona es fan els tallers Els corsaris i El mar, camí dels descobridors. Des d’allí es fa una visita guiada per la façana marítima, Els gremis del mar. I es fa una visita autoguiada al vaixell Santa Eulàlia.\nAl Centre dels treballs del mar El Far es fan els tallers El cicle de la vida i paisatges al mar i el de Navegació tradicional.\nEl darrer dia es dedica, com sempre, a completar l’informe escrit, i a fer l’exposició oral.\nA 4t curs no hi ha un treball de síntesi, però els alumnes fan un projecte de recerca que desenvolupen amb l’ajuda dels seus tutors com a part del procés d’orientació acadèmica i professional. En el projecte s’informen de professions que els agradaria desenvolupar i dels estudis necessaris per aconseguir-ho.\nEl treball de síntesi és una bona oportunitat per posar en pràctica aprenentatges adquirits en diferents àrees. Objectius semblants tenen moltes de les activitats complementàries que organitzem.


Des de Nou Barris: Que no ens enceguin els focs, per Andrea Pelayo\nDes de Nou Barris\nQue no ens enceguin els focs\nNo és costum a la Barcelona dels barris 'cool' que s'ho emporten tot que el teu districte sigui escenari d'un dels esdeveniments estrella de la Mercè\nDimarts, 29/09/2020 - 17:40\nEls veïns de Nou Barris no estem acostumats a les llotges. Per això, quan el teu balcó es converteix en una, és festa major. Literalment. No és costum a la Barcelona dels barris ‘cool’ que s’ho emporten tot (els locals de moda, les festes ‘instagrameables’, els concerts massius, les obres urbanístiques de coloraines) que el teu districte –aquest que molts no saben ni situar al mapa– sigui un dels quatre escenaris elegits per a un dels esdeveniments estrella de la Mercè: el Piromusical.\nQui ens havia de dir que el coronavirus ens donaria alguna cosa, a part de treure’ns-ho una mica tot. Ens ha regalat focs artificials en una època grisa. Ens ha canviat l’eixordador soroll pandèmic actual per 21 minuts de la música dels nostres avis. D’aquests que van arribar en massa a Nou Barris per fer-lo gran i que van criar, entre torrents, fills combatius que van lluitar per un barri digne, per un barri millor. Per un barri que sempre ha d’esperar massa per rebre una mica d’atenció.\nAlguns veïns ja encreuen els dits perquè el 2021 el Piromusical torni a brillar sobre Can Dragó sense necessitat que hi obligui una pandèmia, tot i que només sigui per estalviar-se una tornada a casa de 14 parades en un metro atapeït, o per veure-ho des de la insospitada llotja del seu pis, en sabatilles i esquivant el torticoli a què et condemna el terra de l’avinguda de la Reina Maria Cristina.\nTampoc falta qui preferiria que els diners s’haguessin invertit en una altra cosa, com a ajuda als més afectats per la pandèmia, i converteixen irremeiablement el nostre plaer de diumenge passat en plaer culpable. A Nou Barris és difícil que s’oblidin els problemes, precisament perquè els tens diàriament trucant a la teva porta o a la del veí. Que la pirotècnia, que s’agraeix, no ens encegui. El barri demana més visibilitat i més mans esteses per buscar solucions reals, perquè no plogui sempre sobre mullat. Digues-me quan, quan, quan, com va sonar al Piromusical.


CME, CBOE per començar a negociar els futurs de Bitcoin | CAT.DemocraziakmZero.org\nEmpreses financeres dels Estats Units CME Group, CBOE i Cantor Fitzgerald van revelar avui que mostrarà una llista dels productes financers que ofereixen exposició a cryptocurrencies partir del 18 de desembre.\nEn primer lloc va donar a conèixer en un anunci per la Comissió de Negociació de Futurs de Matèries Primeres d'Estats Units (CFTC), el regulador va dir que les tres companyies buscaran una llista inicial d'auto-certificació, després de treballar amb l'agència per establir un estàndard per a les ofertes.\nLa revelar es produeix tan sols setmanes després de la CME s'indica a través de la seva pàgina web que llançaria el producte el 11 de desembre, abans de retreure les observacions, i mesos després de CBOE va revelar que, també, es tractarà de llançar un producte de futurs.\nTant CME i CBOEwill ofereixen contractes liquidats en efectiu que trobaran els inversors que compren l'exposició a diferents tipus de referència que no requeriran la custòdia de l'actiu. CME utilitzarà un tipus de referència personalitzat creat amb company Instal·lacions Crypto, mentre CBOE té la intenció d'utilitzar les dades de l'intercanvi moneda digital seu a Nova York Bessons.\nCantor Exchange, una subsidiària de Cantor Fitzgerald, oferirà bitcoin opcions binàries que comencin en la data anterior.\nNo obstant això, en observacions, comissionat de la CFTC J. Christopher Giancarlo no va trigar a advertir contra la idea que els productes serien regulats sota la seva supervisió completa, deixant-li la seva "capacitat legal limitada" per supervisar els mercats d'efectiu subjacents per al comerç de Bitcoin.\n"Els participants del mercat han de prendre en compte que els mercats d'efectiu subjacents relativament incipients i intercanvis per a Bitcoin segueixen sent en gran mesura els mercats no regulats sobre les quals la CFTC ha limitat l'autoritat legal. Hi ha preocupacions sobre les pràctiques comercials i volatilitat dels preus dels participants en aquests mercats."\nEn altres llocs, la CFTC va tractar d'emmarcar com un participant en el llançament, el que indica que havia mantingut converses amb CME, Cantor i CBOE per mesos abans de les notícies d'avui.\nEl regulador també ha indicat que mantindria una estreta vigilància sobre el naixent mercat dels productes financers bitcoin-lligat. La CFTC va dir que la seva intenció és "avaluar si es requereixen més canvis en el disseny dels contractes i els processos de liquidació i el treball amb els mercats de contractes [designats] per fer qualsevol canvi" amb el temps.\nA punt per al comerç\nAdvertències a una banda, els que enumera els productes que van expressar optimisme sobre el seu alliberament.\nEn declaracions, Terry Duffy, president i CEO del Grup CME, va dir que creu que l'intercanvi amb seu a Chicago, així com els seus companys, han posat en marxa les garanties necessàries per al llistat.\n"Estem encantats de portar bitcoin futurs al mercat després de treballar en estreta col·laboració amb els participants de la CFTC i de mercat per a dissenyar una oferta regulada que proporcionarà als inversors amb capacitat de transparència, de descobriment de preus i de transferència de riscos."\nEn el llançament, Duffy va explicar el producte futurs de Bitcoin estarà subjecte a les eines de gestió de riscos, incloent un marge de límits de 35 per cent, de posició i de preus intradia. El nou contracte es negocia a la plataforma CME Globex.\nPer a més informació sobre punts de vista de CME en el seu pròxim producte, veure la nostra entrevista amb el director general de productes de renda variable, Tim McCourt, a continuació.\nEn viu des Invest amb Tim McCourt https://t.co/tdG8dJxiOf\n- CoinDesk (@coindesk) 28 novembre 2017


Els Garrins metàl•lics de la UVic recorren al micromecenatge per poder competir – Lo Campus diari\nEls Garrins metàl•lics de la UVic recorren al micromecenatge per poder competir\n* L’equip “Els Garrins metàl·lics”, que va quedar finalista a la competició de robòtica First Tech Challenge realitzada a Tarragona al març, impulsen una campanya a la plataforma Verkami per anar a la First Tech Challenge francesa.\n* L’objectiu és recaptar 3.500 euros en 40 dies per cobrir les despeses de viatges i estada i poder fer millores en el robot per fer-lo més competitiu.\n* Serà l’únic equip català present a la competició.\nLa bona actuació que els Garrins Metàl·lics de la Universitat de Vic (UVic) van fer en el European Robotic Festival, el concurs europeu de robòtica celebrat a Tarragona el 17 de març, en què van quedar finalistes, els ha obert les portes a participar a la segona edició del concurs internacional de robòtica First Tech Challenge que es realitzarà el 16 de maig a l’Institut Tecnològic-Phelma de Grenoble (França). Això serà possible si aconsegueixen aplegar els 3.500 euros per a les despeses del viatge a través d’una campanya a la plataforma de micromecenatge Verkami.\nL’objectiu de la campanya, que va començar ahir mateix, té per objectiu d’aconseguir, en només 40 dies, els diners que els calen per fer el viatge i despeses d’estada per assistir a la competició i fer-hi una sèrie de visites de caire acadèmic a diversos centres de recerca i laboratoris de Grenoble, que són referència a França. Part dels diners assolits aniran a millores\nen el robot per a fer-lo més competitiu i tenir més opcions de fer un bon paper a la competició on serà l’únic representant català.\nTothom qui participi aportant diners a la campanya de micromecenatge rebrà una contrapartida en funció de l’import aportat. Per exemple, una donació de 5 euros dóna dret a una sessió informativa sobre la creació del robot; 20 euros a una samarreta, fins a 500 euros on s’incorporaria el logotip de la imatge corporativa de l’empresa patrocinadora al robot i a les samarretes de l’equip.\nEls Garrins es van quedar a un pam de la victòria al concurs europeu de robòtica, celebrat al març al recinte Firal de Tarragona i van ser mereixedors del premi Finalist Alliance Award per a la seva aliança estratègica a la final.\nMés de 1.200 estudiants d’arreu del món, més de 300 enginyers graduats i més de 160 professors es reuniran a Grenoble per posar en sinergia la formació, la recerca i la innovació. El centre que acull la competició ofereix una riquesa de diversitat científica en el teixit acadèmic i industrial de Grenoble coneguda com la capital dels Alps francesos, al sud-est de França. Els premis que es lliuren al Torneig promouen els valors del bé a la comunitat, la innovació en el disseny i altres èxits que es poden assolir al món real.\nEls Garrins Metàl·lics són 9 estudiants que provenen dels estudis de Grau en Enginyeria Mecatrònica i Llicenciatura en Enginyeria Electrònica Industrial i Automàtica l’escola Politècnica Superior de la Universitat de Vic. Ells estan en el seu segon o tercer any de carrera. La competició ha sigut coordinada pels professors Juli Ordeix i Josep Ayats.\nLa FIRST Tech Challenge (FTC) és una competició internacional, operativa des de 1992 a Estats Units, on diferents equips organitzats en grups de fins a 10 estudiants són responsables de dissenyar, construir i programar els seus robots per competir en un format d’aliança contra altres equips. Els equips, incloent entrenadors, mentors i voluntaris, tenen l’obligació de desenvolupar l’estratègia i construcció de robots basats en principis d’enginyeria de so. En cada competició els objectius proposats són diferents i han d’arribar a la major puntuació possible. ♦


Serveis de recollida, transport, ...\nServeis de recollida, transport, recompte i ingrés en compte de la recaptació dels parquímetres pertanyents a Serveis Ambientals de Castelldefels, SA.\n57.024,78 € sense IVA 69.000,00 € IVA inclòs (21,00%)\n19/12/18 13:30 h\nL'adjudicatari haurà d'instal·lar i mantenir dues alarmes (una per lloc de parada) que constaran de com a mínim de sensor volumètric, d'apertura de porta, sensor sísmic per caixa forta i teclat, en els dos habitacles on estaran ubicades les caixes fortes. Aquesta alarma estarà connectada a central receptora i policia. El cost mensual del servei està inclòs en el preu que presenti l'adjudicatari.\nL'adjudicatari haurà de subministrar i instal·lar una caixa forta de seguretat nivell IV homologada, amb placa d'ancoratge, dotada de bústia blindada superior antipesca, equipada amb dos panys , i de dimensions mínimes interiors aproximades de 1190x620x400mm.\n57.024,78 € sense IVA\n20/12/18 10:00 Passatge de les Caramelles, 2, plta 2 08860-Castelldefels\n23/01/19 10:00 h Publicació acreditada pel Consorci Administració Oberta de Catalunya\n67.125,96 € amb IVA\nAnunci Formalització Exp. OS-06-18.pdf


Àngel: “les mesures polítiques que estan fent ara són bones” - Les Muntanyes | Diari de l'Alcoià i les comarques centrals valencianes\nÀngel: “les mesures polítiques que estan fent ara són bones”\n• El poble és savi: actualitat • Parlem amb Àngel de com valora la situació actual i quines mesures creu que caldria aplicar per a millorar-la\nEnviat per Rodrigo Paños en 19 de novembre de 2015.\nTags: Actualitat, Alcoi, El poble és savi\nEstem vivint un moment històric en el qual el temps públic està accelerat. Estem vivint canvis molt pronunciats en molts aspectes: l’avanç tecnològic és exponencial, i el sistema productiu, així com la forma de vida de la societat, s’adapta a ell i al món de les finances, que és el que ho dirigeix tot. No obstant això, encara que hi haja en alguns aspectes una tendència de millora de les xifres socials i econòmiques, si comparem les dades d’ara respecte a les de 2011, podem concloure que continuem estructuralment igual, i en molts casos pitjor.\nPer donar alguns exemples en xifres extretes del INE: la taxa d’atur en 2011 se situava al voltant del 23%, igual que ara mateix (cal afegir que els aturats registrats són menys i que la població ha disminuït quasi un milió); els aturats de llarga duració són dos milions i mig, en 2011 eren un milió i mig; el fons de reserva de la seguretat social ha baixat en quatre anys de 70.000 milions a 42.000; per la seua part, el deute públic ha pujat: de representar el 69% del PIB a estar al voltant del 97%.\nAquesta quinzena volem que els veïns i veïnes d’Alcoi ens comenten com valoren ells la situació actual i quines mesures creuen que caldria aplicar per a millorar-la.\nParlem amb Àngel./ lesmuntanyes.com\nÀngel viu en Alcoi des de fa 40 anys, és metge de professió, ara jubilat. Com veus la situació política actual, Àngel? “Enrevessada”. I l’econòmica? “Millorant”. No obstant això, diuen que hi ha cada vegada més pobresa i taxes d’exclusió social, al voltant de 14 milions de persones al nostre país. “Hi ha diferència, efectivament. Però, si mires anys darrere als carrers i a l’ambient de les festes i compares amb avui, es nota que hi ha millora econòmica. Que hi haja desigualtat… sempre hi ha hagut”.\nDes del teu punt de vista Àngel quines mesures polítiques per a millorar la situació? “Mesures que augmenten el PIB i els llocs de treball”. Però, respecte a la fiabilitat de l’indicador del PIB, com deia Nicanor Parra, si tu tens dos pans i jo cap, de mitja tenim un cadascun. “Això és de veres, Però també és veritat que al augmentar el PIB augmenten les possibilitats de crear treball i que les persones tinguen el seu pa, o mig pa. Crec que les mesures polítiques que estan fent ara són bones”.\nCom veus la situació en Alcoi? “Alcoi era una ciutat industrial molt potent, però ha perdut entorn de 10.000 habitants en els darrers anys, i està en decadència”. Quina penses que pot ser la solució a la indústria alcoiana? “El problema de la indústria és que li posen moltes traves a les empreses per a establir-se. Muro, Cocentaina i Ibi, per exemple, s’han pogut adaptar. Nosaltres tenim poc terreny, però el que hem de fer és facilitar-li-ho a les empreses”.\nEl PP d’Alcoi denuncia irregularitats vinculades a la publicitat sobre el cens caní


Els onze mil escolars que hi ha al país tornen a l’aula amb normalitat - Altaveu\nEls onze mil escolars que hi ha al país tornen a l’aula amb normalitat\nEducació destaca l’estabilitat global de què gaudeix l’alumnat en tots els sistemes i remarca l’ampliació de l’Escola andorrana d’Andorra la Vella i segona ensenyança de Santa Coloma\nDilluns, 10 de setembre de 2018 | 15:15 h\nEls 11.000 escolars que, en xifres rodones, hi ha al Principat repartits entre els tres sistemes educatius que conviuen al país han tornat aquest dilluns a les aules amb relativa normalitat i sense incidències remarcables. L’actuació més destaca que s’ha dut a terme durant aquest estiu en vistes a afrontar el nou curs escolar -i els següents- és la relativa a l’ampliació de l’Escola andorrana d’Andorra la Vella i segona ensenyança de Santa Coloma.\nL’alumnat mostra una estabilitat global entre els tres sistemes a l’espera de les dades definitives. El retorn a les aules s’ha fet amb normalitat i sense incidències destacades, segons que ha remarcat el ministeri d’Educació, que també ha assenyalat que respecte a les infraestructures escolars del país, l’obra més destacada és l’ampliació de l’Escola andorrana d’Andorra la Vella i segona ensenyança de Santa Coloma\nEls treballs van començar el passat mes de juny i s’allargaran dos anys. A aquesta obra cal sumar-hi altres intervencions lligades a la millora de l’accessibilitat, l’eficiència energètica o a obres de manteniment de menor o major magnitud en diferents centres dels tres sistemes educatius.


Bojewyan Cottage Penzance Regne Unit - Ofertes d'hotels amb els MILLORS DESCOMPTES EN LÍNIA\nMés informació sobre Bojewyan Cottage\nConvenientment situat a Newlyn, Bojewyan Cottage és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nBojewyan Cottage ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, aparell de televisió, reproductor de DVD/CD, nevera, renta vaixelles per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Descobreixi una encantadora mescla de servei profesional i ampla gama de característiques a Bojewyan Cottage.


El Reus Deportiu torna a tancar una temporada amb números positius després de deu anys\nLa presidenta de l'entitat, Mònica Balsells, durant l'assemblea de socis.\nL'Assemblea de socis va aprovar els comptes anuals, en els quals destaquen un augment d'ingressos per quotes de socis i prestació de serveis\nActualitzada 06/12/2019 a les 18:08\nEl Reus Deportiu va celebrar aquest dijous l'Assemblea General Ordinària del Club en la qual es van presentar els comptes anuals, que van aconseguir l'aval dels socis. La presidenta, Mònica Balsells va presentar els números de l'entitat, destacant que van ser positius, una circumstància que no es donava des de la temporada 2009/10. La temporada 2018/19 s'ha tancat amb un benefici de 44.191,47 euros.\nDavant els 47 socis de l'entitat que van assistir a l'assemblea, Balsells va exposar el balanç econòmic, afirmant que, «aquest resultat econòmic positiu és una confirmació que s’estan fent bé les coses». La màxima responsable de l'entitat del carrer Gaudí va afegir que la prioritat de la junta directiva «és l’estabilitat econòmica i la supervivència del club».\nUn dels fets destacats per la directiva és l'increment, d'un 5% gairebé, en els ingressos per les quotes de socis i prestació de serveis. Els socis van aprovar de manera majoritària el resultat de l'exercici, l'auditoria externa dels mateixos comptes anuals i també el pressupost per la temporada 2019/20.\nPel que fa als deutes que arrossega l'entitat. La junta presidida per Balsells destacava l'estabilització assolida amb l'Institut Català de Finances, que ha permès rebaixar de 121.000 euros el deute. Sota el mandat de Balsells, els últims 8 anys, l'entitat esportiva ha amortitzat, entre capital, interessos i arrendaments financers d'equipament de gimnàs i club, un total de 2.022.343 euros.\nActualment el Reus Deportiu, segons les dades exposades en l'assemblea, compta amb 850 esportistes en actiu. En l'apartat social es va destacar especialment la recaptació aconseguida per la iniciativa del Joan Petit, destinada als Nens amb Càncer a Reus.\nUnió de Pagesos alerta de «greus perjudicis» a la collita per l'entrada d'aigua salada als arrossars del Delta\nL'Ampolla intenten recuperar la normalitat després del temporal\nBombers atén més de 400 avisos al Camp de T...\nMoncunill, una família amb molt d'ofici\nComenta el contingut : El Reus Deportiu torna a tancar una temporada amb números positius després de deu anys


Videojocs i Littlebits | Fundació Antiga Caixa Sabadell 1859\nVideojocs i Littlebits Taller familiar\nVideojocs i Littlebits\ndissabte, 25 de març 2017 a les 11:30h\nCrearem autòmats, tot combinant manualitats i components Littlebits (petits blocs imantats que ens permeten crear circuits electrònics sense soldadures). Construirem aquests autòmats en paper, a partir de retallables de figures amb volum, de personatges de videojocs ben coneguts, i els hi donarem vida gràcies als Littlebits!\nEl taller, doncs, es divideix en dues parts. Primer farem la construcció de la figura i, un cop muntada, ens centrarem a investigar i practicar amb els Littlebits, per a veure quin és el circuit que més ens interessa crear per fer moure el nostre autòmat de paper.\nEdats: De 9 a 12.\nAquest taller s'emmarca en el programa d'activitats complementàries a l'exposició en curs Press Start sobre la història del videojoc.


El doctor Josep Maria Haro en el rànquing dels millors investigadors del món - Parc Sanitari Sant Joan de Déu\nEl doctor Josep Maria Haro en el rànquing dels millors investigadors del món\nEstàs aqui: Parc Sanitari de Sant Joan de Déu > Notícies > Institució > El doctor Josep Maria Haro en el rànquing dels millors investigadors del món\npublicat 17 Novembre 2017\nEl doctor Josep Maria Haro en el rànquing dels millors investigadors del món2017-11-172019-09-23https://www.pssjd.org/wp-content/uploads/2020/03/logoweb.pngParc Sanitari Sant Joan de Déuhttps://www.pssjd.org/wp-content/uploads/2019/09/2017_11_Ranquing_Investigadors_Haro_Gran.jpg200px200px\nEl doctor Josep Maria Haro, director de la Unitat de Docència, Investigació i Innovació del Parc Sanitari Sant Joan de Déu, apareix com un dels científics més influents del món segons Clarivate Analytics, empresa capdavantera en el sector de la innovació que identifica els experts que lideren els treballs amb més impacte científic internacional en diverses àrees d’estudi.\nEstar present en aquesta classificació, coneguda com els Highly Cited Researchers i elaborada per Thomson Reuters, implica que els articles publicats pel doctor Josep Maria Haro figuren entre l’1% dels més citats del món, fet que sitúa la seva feina en un àmbit de notòria rellevància en l’àmbit de la recerca, la docència i la investigació.\nEl doctor Haro ha dirigit la seva activitat científica a l’estudi de l’epidemiologia dels trastorns mentals i l’esquizofrènia, sempre sota línies de recerca innovadores que analitzen els efectes de l’ús de les noves tecnologies en els pacients. A banda de ser director de la Unitat de Docència, Investigació i Innovació del Parc Sanitari Sant Joan de Déu i professor de la Facultat de Medicina i Ciències de la Salut de la Universitat de Barcelona, el Dr. Haro també lidera el grup ‘Impacte, risc i prevenció dels trastorns mentals i envelliment’ del Centre de Recerca Biomèdica en Xarxa de Salut Mental (CIBERSAM). Aquest grup de recerca té com a objectiu principal determinar l’impacte de les malalties mentals en la població general i l’atenció sanitària que reben les persones amb problemes de salut mental.\nDistingit com el millor investigador de la Societat Espanyola de Psiquiatria Biològica 2011, també encapçala el projecte ATHLOS, del programa Horitzó 2020, impulsat per la Comissió Europea des del 2015, que té com a objectiu determinar els factors clau de l’envelliment.\nClarivate Analytics: el rànquing dels científics més influents del món\nLa llista de científics més influents que publica Clarivate Analytics inclou els 3.300 noms més rellevants del món en 21 camps de la ciència i les ciències socials, que van des de la medicina clínica i les neurociències fins a l’agricultura, l’economia o el medi ambient. A més, aquesta llista internacional resulta un component clau de molts rànquings de gran projecció mundial en el món universitari.\nAcompanyen en aquest prestigiós rànquing al doctor Haro, investigadors catalans de la UB i de l’Hospital Clínic-IDIBAPS com Rosa Maria Lamuela, Jordi Bruix, Elias Campo, Josep Dalmau, Francesc Graus, Josep Maria Llovet, Eduard Tolosa, Eduard Vieta. També hi figura un investigador de l’Hospital Clínic de Barcelona i de l’IDIBAPS, Joan Bladé.\nDes d’aquí volem donar la més sincera enhorabona al Dr. Haro per aquest prestigiós reconeixement internacional.


El Col·legi Oficial de Farmacèutics de les Illes Balears, juntament amb Apotecaris Solidaris, col·laboren amb les Conselleries de Medi Ambient i de Salut en una campanya informativa per fomentar la recollida de radiografies inservibles. L’acte de presentació de la campanya va tenir lloc el dilluns dia 13 i té com a principal objectiu assolir una millor gestió d’aquests residus que sovint guardam a casa.\nA través de la campanya, les oficines de farmàcia disposaran d’un cartell on es mostren els punts de recollida habilitats per desfer-se de les radiografies que ja no es necessiten per a que el poseu en un lloc visible de la farmàcia. Cal remarcar que les oficines de farmàcia no han de recollir les radiografies, sinó ajudar a difondre els punts de recollida a través dels cartells que us farem arribar.\nLa campanya tendrà lloc fins a l’1 de març de 2018 i les plaques es podran dipositar en els contenidors dels indrets següents: a Mallorca, a les seus de les conselleries de Salut i de Medi Ambient, Agricultura i Pesca, a l’Hospital Comarcal d'Inca i a l’Hospital de Manacor; a Menorca, a l’Hospital Mateu Orfila, a Eivissa, a l'Hospital Can Misses, i a Formentera, a l’Hospital de Formentera.\nLes radiografies impreses que conservam a casa contenen sals de plata, un component perillós per al medi ambient si no es tracta correctament”. El reciclatge d’aquest residu és molt positiu, ja que permet obtenir i aprofitar aquesta plata i alhora millora la sostenibilitat d’aquest recurs i evitar danys mediambientals.\nCartell amb els punts de recollida


Acabem avui la primera setmana després del parèntesi de la Setmana Santa. El protagonisme d’aquests dies l’ha tingut la posada en funcionament del nou edifici de l'ESO i el procés d'adaptació als nos espais. La millora de l'espai d'estudi pels alumnes i de treball pel professorat es una evidència indiscutible que compensa amb escreix totes les cosetes que van sorgint i que cal anar millorant.\nAra toca celebrar-ho, pel que des d’aquí us convidem a la inauguració del nou edifici. Serà el dia 25 d’abril a les 17 hores. No hi falteu que farem festa gran!!!


Merlos i Alexia Rivas, aturats de luxe amb espardenyes de 500€ - CATzona\nMerlos i Alexia Rivas, aturats de luxe amb espardenyes de 500€\nMilions de persones s’han quedat a l’atur durant la crisi del coronavirus. Per al 99% de tots ells, és un drama econòmic esgarrifós. L’altre 1% dels que han perdut la feina ho viuen de forma diferent. A tot drap. És clar, en el seu cas que no treballin és responsabilitat seva. Parlem d’Alfonso Merlos i Alexia Rivas, els protagonistes de l’embolicat, tèrbol i ridícul “Merlosgate“.\nAlfonso Merlos Alexia Rivas Twitter\nTots dos són periodistes i sortien a les televisions, sobretot a Telecinco. Ell, en diferents programes com a assot moralista d’ultradreta, ella com a reportera de carrer de Socialité. Merlos, a més a més, tenia el sou ‘nescafè’ del Col·legi d’Advocats de Madrid, fent de cap de comunicació fins que es va saltar el confinament per entrar a casa seva Rivas i posar-li les banyes a Marta López, la nòvia oficial del murcià. Tot anava bé fins que Javier Negre els va arruïnar la vida en un directe del seu web fatxa, i Merlos ha perdut col·laboracions en mitjans i la feina de 180.000€ a l’any. Alexia, per la seva banda, ha demandat per assetjament laboral Òscar Cornejo, cap de ‘La Fábrica de la Tele‘, i es va agafar la baixa. Tots dos poden gaudir del seu amor sense obligacions professionals… i sense ingressos aparents. Per això fa oloreta les fotografies exclusives que comencen a omplir les revistes. Potser ja tenen una nova ocupació més lucrativa, i que permet Rivas sortir de casa a passejar el gos amb espardenyes de 500€. El que tenen a l’armari tots els aturats, ja saben.\nAlexia Rivas pasea con unas alpargatas de 450 euros #YoLeoSemana https://t.co/oKkHhLUnbS\n— Revista SEMANA (@semana_revista) 22 de mayo de 2020\nLa parella trigarà molt en tornar a recuperar la credibilitat i la feina, però ja es veu que el compte corrent el tenen ple a vessar. Són aturats de luxe.


Treu el màxim profit al feedback en l'aprenentatge\nFuente: Nick Morrison en Unsplash\nCom fer que el feedback millori l’aprenentatge? Anna Espasa i Teresa Guasch ho expliquen en una nova sessió del cicle ‘Docència no presencial d’emergència’\nLes ponents d’aquesta nova sessió del cicle Docència no presencial d’emergència són Teresa Guasch, professora i directora dels Estudis de Psicologia i Ciències de l’Educació de la UOC, i Anna Espasa, professora dels Estudis i directora del màster en Psicopedagogia. Ambdues coordinen el grup de recerca Feed2Learn, focalitzat en processos de feedback.\nEnsenyar i aprendre a distància o online en qualsevol nivell educatiu ja és un fet. El professorat ha hagut de desenvolupar en poc temps les competències per a ensenyar online. És un bon moment, doncs, per parlar de com acompanyar a l’alumnat a aprendre en aquest nou context, és a dir, per pensar com treure-li el màxim profit al feedback perquè aquest promogui l’aprenentatge.\nAra més que mai, el feedback és un dels elements centrals del procés d’aprenentatge. Això vol dir que cal que existeixi una ajuda, comentaris constructius que acompanyin i guiïn a l’estudiant, que elaborar moltes activitats molt complexes. “Menys activitats i més feedback”, recomana Guasch.\nL’objectiu del feedback és millorar l’acompanyament de les i els estudiants per part del o la docent. Podem millorar-ho fent-nos algunes preguntes.\nEl feedback és un element clau del procés d’ensenyament i aprenentatge, que proporciona a l’estudiant informació sobre què ha fet bé o no, què pot millorar i com fer-ho.\nEl feedback s’ha de plantejar en tots els nivells educatius. Més que tractar-se d’una correcció, es tracta de donar a les i els estudiants informació sobre què i com millorar.\nConsisteix a proporcionar una ajuda perquè sàpiga quins objectius ha aconseguit i quins no, i decideixi on dipositar els seus esforços. Aquesta ajuda pot donar-se tant durant la realització de l’activitat com al final.\nQuines característiques ha de tenir el feedback?\nNo és el mateix donar feedback que generar oportunitats perquè l’estudiant en faci ús realment. Perquè això sigui així, considerem cinc aspectes per a un bon feedback (podeu veure també la Guia del Feedback de la UOC):\nHa de permetre que els estudiants sàpiguen com van progressant (com dèiem abans, hem de comunicar-los què fan bé, què poden millorar i com fer-ho)\nMai ha de dirigir-se a la persona: no s’han de fer judicis de valor sobre l’estudiant, sinó sobre la seva tasca.\nHa de ser motivador: l’objectiu és animar a l’alumnat per tal que segueixi amb el procés d’aprenentatge.\nHa de ser possible que l’estudiant l’inclogui en el seu procés d’aprenentatge perquè sigui efectiu. Per si mateix, el feedback no serveix de res: són necessàries estratègies que permetin al docent veure com s’està implementant.\nHa d’oferir a l’estudiantat oportunitats de millora (feedforward).\nQuina informació ha de contenir el feedback?\nEl feedback ha d’incloure la correcció, però també ha de ser suggestiu, és a dir, ha d’indicar a l’estudiantat recomanacions sobre el seu procés.\nAixí doncs, es compon de dues parts: la valoració, en què s’identifiquen els errors i es dóna la resposta adequada, i l’elaboració, en la qual es donen recomanacions i es proposen preguntes de autointerrogació per a avançar amb l’aprenentatge.\nUn feedback formatiu no consisteix simplement a assenyalar allò que fa malament l’alumne o alumna, sinó que inclou orientacions de millora, basades en la reflexió, la pregunta i el suggeriment.\nEn quin moment oferim el feedback?\nEl moment en el qual es dóna el feedback és molt important, perquè determina si l’alumnat pot utilitzar-lo o no. Si ho donem massa tard o massa aviat, perd el sentit. Així doncs, s’ha de planificar amb cura.\nEs pot distingir el feedback que es dóna durant el procés d’aprenentatge, associat a la resolució de dubtes, i el que es dóna després d’una activitat. Quant al primer, és important que flueixi, que totes les preguntes s’aclareixin al més aviat possible. Sobre el segon tipus, pot prendre la forma d’un feedback immediat (autoavaluació, a partir de les respostes compartides pel docent) o diferit (correcció i elaboració del feedback per part del docent).\nPer a posar en pràctica aquests aspectes, és important que en l’organització setmanal de les activitats hi hagi un moment reservat per al feedback. Les i els estudiants han de saber quan el rebran i de quina manera (de manera grupal per videoconferència? de manera individual? per autoavaluació?).\nQuines estratègies i metodologies podem seguir per a donar el feedback?\nCom més personalitzat sigui el feedback, millor. Això no significa que haguem de donar un feedback individual per a cada alumne, però sí que ha d’estar ajustat a les necessitats de cadascun d’ells, que es poden agrupar.\nAlgunes estratègies per a aplicar-lo a distància són el correu electrònic, el banc de comentaris, la rúbrica, els comentaris que alguns editors permeten incloure en el document, la videoconferència o el feedback donat per arxius d’àudio (per què no per Whatsapp?) o vídeo, que contribueixen a reduir la distància social.\nEn el cas de la rúbrica, és important que compartim el seu contingut amb els estudiants des del principi de l’activitat. Els nivells han d’estar ben definits i els estudiants han de saber com passar de l’un a l’altre. Aquí teniu un bon exemple.\nLa videoconferència, com a estratègia síncrona, es pot implementar amb un grup d’alumnes o amb tota la classe. És important comunicar que l’objectiu de la conferència és el feedback.\nCom implicar l’estudiantat perquè aprofiti el feedback?\nHi ha dos aspectes que hem de tenir per a aconseguir que els i les estudiants aprofitin el feedback. En primer lloc, cal dissenyar el feedback tal com hem anat indicant. El segon aspecte a tenir en compte és que l’alumnat ha de ser i sentir-se la part protagonista del procés, entendre la seva importància.\nEl feedback és una ajuda bidireccional: l’alumnat ha de fer-ne alguna cosa, considerar-lo com una oportunitat de millora. Per a aconseguir això, és fonamental explicar a les i els estudiants què s’espera d’ells en relació al feedback (feedback literacy).\nA més de planificar quan rebran el feedback i de quina manera, hem de plantejar amb antelació què hauran de fer amb el feedback rebut i comunicar-los-hi. Enllaçar les activitats d’una setmana amb la següent garanteix les oportunitats de millora i assegura que els alumnes tinguin temps per a implementar les millores.\nAltres recomanacions inclouen promoure el feedback entre els mateixos alumnes, cosa que familiaritza els estudiants amb la importància del procés en l’aprenentatge, i també oferir el feedback abans de la nota.\nEn síntesi, com treure el màxim de profit al feedback perquè contribueixi al procés d’aprenentatge?\nEn el següent enllaç, podeu recuperar el vídeo complet d’aquest webinar, que inclou també algunes preguntes i respostes.


Sala de premsa de Cossetània: Ramon Aymerich: "El Rudy ha fet feliç a molta gent. Ha fet les coses bé i això es nota"\nRamon Aymerich: "El Rudy ha fet feliç a molta gent. Ha fet les coses bé i això es nota"\nEster Romeu, Rudy Fernández, Ramon Aymerich i Marta Fernández\nEl llibre El viatge de Rudy. De Badalona a l'NBA, de Ramon Aymerich i Ester Romeu, es presentà, per a la premsa i per al públic, dilluns 15 de setembre a l'Espai Betúlia, a Badalona. L'acte va comptar amb la presència de Rudy i de la seva germana, Marta Fernández. Jordi Villacampa, president del DKV Joventut i ex-jugador de bàsquet, va ser entre el públic, que va omplir la Sala d'Actes i bona part del vestíbul.\nDurant la presentació Rudy també va respondre les preguntes que li van formular els seus seguidors, de totes les edats. Tot seguit va signar exemplars del llibre dedicat a la seva breu però exitosa trajectòria esportiva.\nJosep Riera, director de la Col·lecció Fora de Joc, de què forma part El viatge de Rudy, destacà la singularitat del llibre:\n"(Fora de joc) és la única publicació específica d'esports a Catalunya."\n"Aquest és el primer llibre de la col·lecció que fa la panoràmica de la carrera d'un esportista d'èlit"\n"El viatge de Rudy també és un llibre sobre La Penya. Enfoca la seva manera de treballar, la seva especificitat com a club."\nRamon Aymerich va parlar d'allò que els va portar a escriure el llibre i dels seus objectius:\n"No és una biografia. Parla de les últimes 5 temporades de La Penya. I, en aquestes, el jugador que més ha destacat és el Rudy."\n"El Rudy ha fet feliç a molta gent. Hi ha aficionats que s'han enganxat al bàsquet gràcies a la seva figura. Ha fet bé les coses i això la gent ho nota."\n"Com fa uns anys va passar amb Jordi Villacampa, ara hi ha una generació que segueix el Rudy"\nRudy Fernández es mostrà satisfet amb el resultat del llibre:\n"Crec que aquest llibre és positiu per mi, perquè se sabran més coses sobre el Rudy Fernández. Estic agraït perquè podrien haver dedicat gran part del llibre al Joventut i me l'han dedicat a mi."\nRudy Fernández signant llibres per als seus seguidors


Targetes de Caixa Popular solidàries en benefici de PayaSOSpital.\nLes targetes de Caixa Popular desperten somriures.\ncaixapopular 2018-05-24T11:51:11+02:00 11 d'abril de 2018|Deixant empremta|\nEn Caixa Popular volem despertar milers de somriures entre els més menuts. Per això, cada vegada que un client pague amb una targeta de Caixa Popular, farà somriure a un xiquet, perquè les nostres targetes són solidàries.\nDel que pagues amb les nostres targetes, destinem el 0,7% dels ingressos que ens genera per ajudar a la labor de PayaSOSpital, perquè puguen fer somriure als xiquets que més ho necessiten.\nPayaSOSpital visita als xiquets i xiquetes hospitalitzats per a canviar la seua tristesa per alegria, fer que juguen, que s’il·lusionen i arrancar-los un somriure. L’objectiu és aconseguir que durant uns minuts obliden que estan en un hospital. En definitiva, que continuen sent feliços i milloren la seua salut.\nSetmana a setmana PayaSOSpital visita als xiquets, xiquetes i adolescents ingressats als hospitals públics amb uns “doctors” molt especials. Encara que porten un enorme nas roig, bates de colorins, titelles i barrets impossibles, es prenen molt seriosament la seua feina. Són artistes professionals que s’han format per poder actuar, cantar, fer música i fins i tot malabars dins dels servicis de pediatria.\nLes actuacions dels artistes de PayaSOSpital són regulars i contínues durant tot l’any. En cada jornada, s’adapten a les circumstàncies i característiques dels menors. Les seues intervencions estan avalades pels professionals de la salut i es realitzen de forma coordinada amb el personal sanitari.\nDe nou, marquem la diferència i hem posat en marxa una iniciativa solidària que ens diferència com a entitat financera i que contribuirà a fer un poc més fàcil dels malalts més menuts.\nSi t’ha agradat la iniciativa, no et perdes el vídeo que vam preparar per a difondre la iniciativa en la qual tu contribueixes a una gran labor, sense que et coste ni un cèntim.\nSi estàs cansat del cotxe, para atenció a aquests transports alternatius per a tu\nEvita el desaprofitament d’aliments: posa en pràctica aquests hàbits saludables\nAixí és l’ODS 5: igualtat de gènere, una oportunitat per a la igualtat social\nEntrevistem la Cooperativa Grafimar\nEntrevistem Francisco Machado, responsable del sector de centres educatius\nDes de 1989 @NaturayCultura2 treballa per la sostenibilitat i l'educació mediambiental. 🍃🌳 Coneix aquesta empresa… twitter.com/i/web/status/1…\n"Juani" és una de les persones a les quals ajuda el Grup Esperança de @CaritasValencia. Des de 1993 Caixa Popular d… twitter.com/i/web/status/1…\nDescobreix com pagar en comerços electrònics amb @bizum i Ruralvía Pay, que ofereixen les millors modalitats de pag… twitter.com/i/web/status/1…